钦定古今图书集成/历象汇编/历法典/第059卷 > 图
## 钦定古今图书集成/历象汇编/历法典/第059卷 > 图

为景之末界如直线之首首移而线尚不移则是曲线非直线也又试以明体移动设甲为明体乙为暗体乙丙为影则甲乙丙如一直线如曰明体甲移至丁丁仍照乙而乙尚射景至丙则丁乙丙犹直线也有是理乎

问：“太阳照室，仅通隙光，光照墙壁，奕奕颤动。太阳既
自顺行，墙隙仍无变迁，则此颤动为从何来？或者光
与景未必定为直线，而能微作曲势乎？”曰：“西古博物
者亚利斯多，言空中尝有浮埃，轻而不坠，微而不显。
庄周氏谓之野马，或亦称为白驹。幽室之内，原光既
微，次光反厚，即显此物在于光中，纷入沓出，能乱光”
景之界，使目视景，絪缊浮动，而实非景动，乃景之界
线，为浮埃所乱，致使其然也。更以气为证，今观太阳
出地，地面以上多生蒙气，气在日体与人目之间，即
见日之光界，亦如颤动。非独日也，日中晴朗，切视地
面，光耀闪烁，如波浪然。炽炭在炉，炭之四周，火光煜
煜，亦如颤动。凡若此者，一皆繇气而生。在日、在地、在
炭，固无颤动之理。是以景必系于暗体，如轮必系于
枢轴。光上景即下，光东景即西，必相对也，无相就也。
故太阳照地，其光绕地一周，则景在其相冲之界，亦
绕天一周。盖日光从其本天直射至于地面，而景在
地之彼面，亦直射至于月天。第日体常依黄道中线，
则地景亦常依黄道中线，而月行常出入黄道中线
之内外，是以月体与地景不得恒相遇合，大都不合
时多，合时少，故日月不食时多，食时少，以此。

《景之形势》第三。〈凡二章。〉

求食分之几何，必先求景之几何。“景几何”者，以日、月
地之大，得景之形势；以日、月、地相距之远近分数，得
景之变易，大小分数也。此所论则景之形势，后考其
变易之势，得景分以定食分焉。凡二章。

一曰“二体相等，其景平行而无穷；明小暗大，其景渐展而无穷。”